Høringssvar omkring forholdene på Plejehjemmet Lillerupparken, Rønde
Vi henvender os i forbindelse med høringen af Budget 27 for at gøre opmærksom på de forhold og ressourcer på Plejehjemmet Lillerupparken som vi oplever i dag, at rammerne er så pressede, at det fører til direkte svigt, manglende omsorg og uforsvarlige arbejdsforhold.
Når Kommunalbestyrelsen behandler Budget 27, er det afgørende at der afsættes de nødvendige midler til at sikre en værdig og sikker hverdag for beboerne
Fra de pårørendes side har vi påtalt fejl og mangler, manglende information og direkte omsorgssvigt i forhold til beboeren
For få hænder – ingen vikar ved sygdom, i stedet vælger man at få hjælp fra de andre afdelinger, men det betyder jo at der så ikke er nok dækning på den afdeling der sender hjælp
Beboeren kan så ringe med sit kaldeapparat nok så mange gange, der kommer ingen hjælp – vi pårørende har ønsket et kaldeapparat, hvor personalet kan svare beboeren og dermed give den tryghed at beboeren ved at der er hjælp på vej, det kunne løses ved at tilføre flere midler til plejehjemmet.
Når personalet ikke får hjælp af flere hænder (kvalificerede vikarer) betyder det også de skal løbe stærkere og bruge mange kræfter på at få planen til at gå op og give beboerne den hjælp der har brug for. Det slider på medarbejderen og samarbejdet medarbejderne imellem og i den sidste ende er det beboerne der bliver sorteper, det tangerer til omsorgssvigt… For medarbejderen betyder det også flere sygedage og glæden ved arbejdet er væk, det er hele tiden en kamp for at nå det mest nødvendige.
Det er svært at få gode medarbejdere, med de rette kompetencer, dygtige medarbejde der kan faget, der er mange dygtige fremmedsprogede medarbejder, men desværre kniber det mange gange med sproget, mange behersker ikke det danske sprog og det giver tit problemer i plejeopgaverne hos beboerne. 
Hvad gør kommunen for at uddanne andre nationaliteter fagligt og sprogligt?
Et område hvor der virkelig skal sættes ind, der bliver flere og flere ældre og vi har brug for de fremmedsprogede, men det er vigtigt at de får den rette uddannelse, også sprogligt
Hvordan får vi skabt rammer så vi kan fastholde de dygtige medarbejder?
Der skal afsættes flere penge for at fastholde de fagligt dygtige medarbejdere
Det er jo ikke kun lønnen, men også kulturen der skal forbedres!!! Der skal en dygtig ledelse til, en ledelse der er synlig både for beboerne og personalet, det oplever vi ikke i Lillerupparken. Vi har prøvet at råbe ledelsen op, der er holdt mange møder, senest et møde med team lederen og den nye planlægger, lederen ville ikke være med, adspurgt svarede hun at det var teamlederen vi skalle snakke med. Vi mener jo det er lederen der skal tage ansvar og stå til mål for de krav og forventninger vi som pårørende stiller. Desværre er lederen ikke lydhør og ikke synlig og resultatet af de mange møder er lig nul
 Der står i den fine pjece om plejehjemmet at lederen snakker med beboerne hver dag og besøger dem i deres lejligheder, men fakta er at hun kan gå forbi beboerne uden at hilse, ikke et go morgen, hvordan har du det, nej hun overser dem, det er oplevet mange gange, det er et dårligt signal at sende, en leder skal være leder for både personale, men ikke mindst for beboerne, det er som man nogen gange glemmer at det faktisk er deres hjem og ledelse og personaler er der for at give dem pleje, tryghed, nærvær, oplevelser, socialt samvær, at give dem en tryg og skøn alderdom
At lede et plejehjem kræver en leder på et helt andet og højere niveau, end det vi ser på Lillerupparken, lederen er jo den der sætter rammen for kulturen på stedet, hun skal sammen med teamlederen skabe et hyggeligt og trygt miljø for både ansatte og beboerne. Det er der ikke i dag
EKS. På svigt:
Datter til beboer har følgende kommentar:
 jeg kraftigt pointere, at der er for lidt personale på Kornblomsten!
De har så tunge borgere nu, og selv når de en gang imellem er to på afdelingen, er dette slet ikke nok.

Og desværre har jeg de sidste 2 måneder oplevet et aftenpersonale i så stressede situationer at jeg er rystet og virkelig ked af det både på
personalets og borgernes vegne.

Ofte har der været sygdom på en afdeling, og så har den ene personale fra Kornblomsten skullet hjælpe på f.eks Jasmin
Den anden, der så er tilbage på Kornblomsten, står med 3, der ringer om hjælp og 3, der sidder på toilettet plus de har en aggressiv borger der råber, slår og kaster med diverse ting (en sådan borger bør jo ikke være på Lillerupparken, der slet ikke er gearet til det)

Dette har jeg oplevet flere gange og jeg synes, det er forkasteligt, at man kan lade en og sommetider to, stå alene i disse situationer!

Det er fuldstændig urimelige arbejdsvilkår, og det er derfor, jeg som jeg tidligere har sagt og skrevet, er vred over, at der er råd til at ansætte en ekstra team leder og en planlægger
Begge kolde hænder, der går hjem -

Derudover har disse ansættelser jo absolut ikke hjulpet på personale situationen på gulvet !!!
Hvis ikke der må hyres vikarer/ afløsere, når der er sygdom, må I jo selv træde til, så I kan føle på jeres krop, hvad det vil sige, at man som personale gerne vil være der for borgerne, men arbejdsforholdene gør, at man er i total stress og føler sig magtesløs
4 gange har jeg været vidende til at en medarbejder havde 3 på toilettet samtidig med flere andre ringede på hjælp.

Jeg havde personligt ikke stået model til sådanne vilkår, og jeg er overbevist om at det er en årsag til, I ikke kan få personale.
Ingen kan holde til sådanne forhold og da slet ikke uden opbakning fra ledelsen

Hvis I snart får sygemeldinger eller opsigelser, kan jeg godt forstå det
Med De administrative stillinger I har oprettet, kunne der være ansat 3- 4 på gulvet
Mvh Datter til beboer

Der er flere pårørende der har haft møder med leder og teamleder, resultatet er hele vejen rundt det samme: DER SKER INGENTING…
Det giver frustrationer og desværre skaber det i mange tilfælde konflikter med personalet, når beboerne ikke får den pleje de har behov for, det er ganske urimeligt, personalet gør alt hvad de kan under nogle fuldstændig urimelige betingelser og resultatet er splittelse og uro i personalegruppen, sygemeldinger og opsigelser 
Fra os pårørende er dagligdagen så fyldt med mangler og god pleje, at vi ønsker et tilsyn, både i forhold til beboerne, men også i forhold til personalets arbejdsmiljø, det er uhørt at de personaler der holder ud, skal arbejde under så dårlige betingelser og det gør jo også at dem der har mulighed for det, rejser.
Det samme kan siges om flere af beboerne, der er mange der kigger på muligheden for at skifte til et andet plejehjem
Så kære politikere, det er nu der skal handles, I lovede guld og grønne skove i kommunalvalgkampen, det er nu I skal indfri de gyldne løfter, specifikt omkring Lillerupparken, men også på ældreområdet generelt

Mvh pårørende på Lillerupparken, Rønde


